A lista de Schindler

***A lista de Schindler*** (en ) é un filme de 1993 baseado no libro ''Schindler's Ark* de Thomas Keneally (o libro foi máis tarde renomeado como *Schindler's List*). Dirixido por Steven Spielberg, relata a historia de Oskar Schindler, un checo que foi instrumento para salvar a vida de máis de mil xudeus polacos durante o Holocausto. O título refírese á lista de 1&nbsp;200 xudeus que Schindler contratou para traballar na súa fábrica, quitándoos do campo de concentración.

A maior parte do filme foi producido en branco e negro (con cores no prólogo e no epílogo e unha cor vermella en dúas escenas). Está protagonizado por Liam Neeson como Oskar Schindler, Ben Kingsley como Itzhak Stern e Ralph Fiennes como Amon Goeth. O seu subtítulo é "*Quen salva unha vida salva o mundo enteiro''", unha cita do Talmud. Foi aclamado pola crítica, o filme gañou fama polo seu detalle gráfico da horrible brutalidade do holocausto. Nomeado a doce Óscars, gañou sete, incluíndo o de Mellor Filme e Mellor Director para Steven Spielberg.

## Sinopse 
Segunda guerra mundial (1939-1945). Oskar Schindler (Liam Neeson), un home de enorme astucia e talento para as relacións públicas, organiza un ambicioso plan para gañar a simpatía dos nazis. Despois da invasión de Polonia polos alemáns (1939), consegue, grazas ás súas relacións, a propiedade dunha fábrica de Cracovia. Alí emprega a centos de operarios xudeus, cuxa explotación faino prosperar axiña. O seu xerente (Ben Kingsley), tamén xudeu, é o verdadeiro director na sombra, pois Schindler carece completamente de coñecementos para dirixir unha empresa.

## Personaxes 
### Principais 
* Liam Neeson como Oskar Schindler, un home de negocios nazi que salvou a vida de arredor de 1&nbsp;100 xudeus empregándoos na súa fábrica.
* Ben Kingsley como Itzhak Stern, o contable de Schindler e o seu compañeiro de negocios.
* Ralph Fiennes como Amon Göth, o principal antagonista do filme; Goeth e un oficial das SS asignado a construír o campo de concentración de Płaszów.
* Embeth Davidtz como Helen Hirsch, unha rapaza xudía que traballa para Göth como serventa.
* Caroline Goodall como Emilie Schindler, a muller de Schindler.
* Jonathan Sagall como Poldek Pfefferberg, un home que sobrevive coa súa muller que aprovisiona de todo o que Schindler necesita do mercado negro.

### Secundarios 
* Ezra Dagan como Rabino Lewartow
* Malgoscha Gebel como Wiktoria Klonowska
* Shmuel Levy como Wilek Chilowicz
* Mark Ivanir como Marcel Goldberg
* Béatrice Macola como Ingrid
* Andrzej Seweryn como Julian Scherner
* Friedrich von Thun como Rolf Czurda
* Krzysztof Luft como Herman Toffel
* Harry Nehring como Leo John
* Norbert Weisser como Albert Hujar
* Adi Nitzan como Mila Pfefferberg, a muller de Poldek Pfefferberg.
* Michael Schneider como Juda Dresner
* Miri Fabian como Chaja Dresner
* Anna Mucha como Danka Dresner
* Ben Darby como Home de gris
* Albert Misak como Mordecai Wulkan.
* Hans-Michael Rehberg como Rudolf Höss
* Daniel Del Ponte como Doutor Josef Mengele

## Galardóns e nomeamentos 
* 1993: 7 Oscars: Filme, director, guión, montaxe, música, dirección artística e fotografía.
* 1993: 3 Globos de Ouro: Filme: drama, guión e director. 6 nomeamentos.
* 1993: 7 premios BAFTA, incluíndo filme, fotografía, montaxe e bso. 13 nomeamentos.
* 1993: Nomeada ó Cesar: Mellor filme estranxeiro.
* 1993: National Board of Review: Mellor filme.
* 1993: 3 premios Círculo de críticos de Nova York, incluíndo actor secundario (Ralph Fiennes).

## Notas 
## Véxase tamén 
### Ligazóns externas 
* Páxina oficial
* "A lista de Schindler" na IMDb 
* "A lista de Schindler" en Filmaffinity